Αυτό το λήμμα αφορά το **τμήμα καλαθοσφαίρισης ανδρών** της Νίκης.  Για τον ευρύτερο σύλλογο, δείτε: Α.Σ. Νίκη Αμαρουσίου.  

Το **Αθλητικό Σωματείο Νίκη Αμαρουσίου** είναι ελληνικό αθλητικό σωματείο που δραστηριοποιείται στην περιοχή της Κοκκινιάς, βόρεια των Αθηνών. Επίσημο έτος ίδρυσής του είναι το 1991 και αγωνίζεται με χρώματα το κόκκινο και το μπλε. Στο έμβλημά του απεικονίζεται ένα δάφνινο στεφάνι.

Το τμήμα ανδρικής καλαθοσφαίρισης της Νίκης διαθέτει τη νομική μορφή ερασιτεχνικού σωματείου. Διατηρεί τμήματα τόσο ενηλίκων ανδρών, όσο και ακαδημίες νεαρών αθλητών. Ως έδρα χρησιμοποιεί το Κλειστό Γυμναστήριο Κοκκινιάς (2ο Λύκειο Αμαρουσίου).

Ιστορική αναδρομή
-----------------

Την περίοδο 2010-11, οπότε και αγωνίστηκε στο Πρωτάθλημα της Α' Κατηγορίας Αττικής, ο σύλλογος του Αμαρουσίου κατετάγη στη 2η θέση της τελικής βαθμολογικής κατάταξης με απολογισμό 19 νίκες και 7 ήττες. Μέσω διαδικασίας Play-Offs, στην οποία διασταυρώθηκε με το Κορωπί αρχικά και το Δ.Α.Σ. Άνω Λιοσίων στη συνέχεια, έλαβε το δεύτερο εισιτήριο ανόδου στις εθνικές κατηγορίες, ακολουθώντας τον πρωτοπόρο Αετό Αθηνών.

Την αγωνιστική περίοδο 2011-12 η Νίκη αγωνίστηκε για πρώτη φορά στο Πρωτάθλημα της Γ' Εθνικής Κατηγορίας και συγκεκριμένα στα πλαίσια του 2ου Ομίλου Νότου. Εκεί, έχοντας στο τιμόνι της το Δημήτρη Χουχουλή, διασταυρώθηκε με 11 αντιπάλους από δύο φορές. Ο απολογισμός της χρονιάς ήταν 11 νίκες και ισάριθμες ήττες, επίδοση που μοιράστηκε με τον Πόλι Καλλιθέας και τον Εργοτέλη. Στην τελική κατάταξη τοποθετήθηκε μεταξύ των δύο και συγκεκριμένα στην 6η θέση.

Την επόμενη χρονιά, 2012-13, ο σύλλογος του Αμαρουσίου βελτιώθηκε αγωνιστικά ολοκληρώνοντας τις αγωνιστικές του υποχρεώσεις με 15 νίκες και 7 ήττες. Σκαρφάλωσε μέχρι την 3η θέση σε σύνολο 12 ομάδων. Στην περίσταση αυτή δεν παρατηρήθηκε ισοβαθμία. Για την περίοδο αυτή ο Χουχουλής προωθήθηκε στη θέση του τεχνικού διευθυντή, ενώ πρώτος προπονητής ήταν ο Μιχάλης Ραχωβίτσας. Κορυφαίος σκόρερ για το σύλλογο (και τέταρτος παραγωγικότερος του Ομίλου) αναδείχθηκε ο Γιάννης Γαπκιάδης (321 πόντοι).

Την περίοδο 2013-14 η Νίκη βρέθηκε πολύ κοντά στην άνοδο, χωρίς, ωστόσο να τα καταφέρει. Με τις ομάδες του Ομίλου να έχουν αυξηθεί κατά μία, συγκέντρωσε 18 νίκες και 6 ήττες όσες και ο Παπάγου. Με τον τελευταίο ισοβάθμησε πίσω από τον πρωτοπόρο Προμηθέα Πατρών, εντούτοις βάσει των επόμενων κριτηρίων κατάταξης τερμάτισε στην 3η κι όχι στη 2η θέση που χάριζε τον προβιβασμό στη Β' Εθνική. Μετά το τέλος της αγωνιστικής δράσης αναμετρήθηκε με τον 3ο του άλλου Ομίλου Νότου, τον Κρόνο Αγίου Δημητρίου, για να καθοριστεί σειρά προτεραιότητας σε περίπτωση που χρειαζόταν να ανέβουν επιπλέον ομάδες προς κάλυψη κενών θέσεων. Στον αγώνα που διεξήχθη στο ουδέτερο Κλειστό του Παπάγου ηττήθηκε με σκορ 62-76. Στα μέσα Ιανουαρίου του 2014 το Ραχωβίτσα διαδέχθηκε στο πόστο του προπονητή ο Δημήτρης Γκόφας. Κορυφαίος σκόρερ για την ομάδα αναδείχθηκε ο Ελληνοσλοβένος Μίλος Παβλίσεβιτς (345 πόντοι), με το Βασίλη Κοντογιάννη να ακολουθεί (339 πόντοι).

Την επόμενη χρονιά, 2014-15, τον Όμιλο της Νίκης συγκρότησαν 14 ομάδες από τη νότια Ελλάδα. Και πάλι επέδειξε καλό αγωνιστικό πρόσωπο, φτάνοντας στο τερματισμό με 18 νίκες και 8 ήττες στο καλάθι της. Χωρίς να παρατηρηθεί ισοβαθμία, τοποθετήθηκε στην 4η θέση του βαθμολογικού πίνακα. Το Δεκέμβριο του 2014 ο Γιώργος Κωλέτσης ανέλαβε την καθοδήγηση του συλλόγου, αντικαθιστώντας το Γκόφα. Κορυφαίος σκόρερ για την ομάδα αναδείχθηκε για δεύτερη συνεχόμενη χρονιά ο Παβλίσεβιτς (344 πόντοι).

Προς τα τέλη Ιουλίου του 2015 η Ομοσπονδία ανακοίνωσε την αιφνίδια αύξηση των ομάδων της Α2 Εθνικής Κατηγορίες σε 16 από 14 που αναμενόταν. Οι ανακατατάξεις που ακολούθησαν οδήγησαν τη Νίκη μία Κατηγορία υψηλότερα.

Την αγωνιστική περίοδο, 2015-16, η ομάδα του Αμαρουσίου συμμετείχε για πρώτη φορά στην ιστορία της στη Β' Εθνική Κατηγορία. Τοποθετήθηκε στον Όμιλο Νότου, τον οποίο συνέθεσαν 16 ομάδες. Η Νίκη δεν κατάφερε να φανεί ανταγωνιστική στο επίπεδο αυτό, ολοκληρώνοντας τη χρονιά με μόλις 6 νίκες σε 30 αγώνες. Ισοβάθμησε με τον Ίκαρο Νέα Σμύρνης, υπερτερώντας στα μεταξύ τους αποτελέσματα. Στην τελική βαθμολογική κατάταξη βρέθηκε στη 14η θέση, εντός της ζώνης του υποβιβασμού. Στο πρώτο μισό της χρονιάς τα ηνία της ομάδας είχε ο Κωλέτσης, ενώ από τις αρχές Ιανουαρίου 2016 και μετά ο Νίκος Χρυσόγελος.

Την επόμενη περίοδο, 2016-17, η Νίκη επέστρεψε στη Γ' Εθνική και ειδικότερα στο 2ο Όμιλο Νότου. Οι ανταγωνιστές της ήταν 12 στον αριθμό. Μετά τη λήξη της αγωνιστικής δράσης μετρούσε 9 νίκες και 15 ήττες, χωρίς να παρατηρηθεί ισοβαθμία. Στην τελική κατάταξη βρέθηκε στην 9η θέση, αποφεύγοντας τον υποβιβασμό. Στα μέσα Ιανουαρίου του 2017 έληξε η συνεργασία της ομάδας με τον προπονητή Χρυσόγελο, τον οποίο αντικατέστησε ο Θοδωρής Παλαιοχωρίτης. Το Μάρτιο ο τελευταίος υπέβαλε την παραίτησή του, δίνοντας τη σκυτάλη στο Γιάννη Τσακίρη.

Το επόμενο φθινόπωρο η Νίκη επέστρεψε στα γήπεδα του ίδιου Ομίλου, για να βρεθεί και πάλι απέναντι σε 12 ανταγωνιστές. Το Νοέμβριο του 2017 ο Θοδωρής Καλιώρας αντικατέστησε στο πόστο του πρώτου προπονητή τον Τσακίρη, που το καλοκαίρι είχε ανανεώσει το συμβόλαιό του. Ο απολογισμός της χρονιάς 2017-18 για το σύλλογο ήταν 8 νίκες και 16 ήττες, ενώ ήταν και ο άτυχος ισοβαθμίας με την Έξω Παναγίτσα. Στην τελική βαθμολογία έπεσε στην 11η θέση με αποτέλεσμα να υποβιβαστεί στο τοπικό Πρωτάθλημα μετά από 7 χρόνια. Κορυφαίος σκόρερ της ομάδας (και όγδοος παραγωγικότερος στον Όμιλο) αναδείχθηκε ο Παντελής Κυπριτζόγλου (347 πόντοι).

#### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2011-12 | 4 | Γ' Εθνική | 6 | - | 11-11 | - | - |  ? | - | - | - | - | - |
| 2012-13 | 4 | Γ' Εθνική | 3 | - | 15-7 | - | - | Γιάννης Γαπκιάδης | - | - | - | - | - |
| 2013-14 | 4 | Γ' Εθνική | 3 | Κατάταξης | 18-6 | 0-1 | - | Μίλος Παβλίσεβιτς | - | - | - | - | - |
| 2014-15 | 4 | Γ' Εθνική | 4 | - | 18-8 | - | - | Μίλος Παβλίσεβιτς | - | - | - | - | - |
| 2015-16 | 3 | Β' Εθνική | 14 | - | 6-24 | - | - |  ? | - | - | - | - | - |
| 2016-17 | 4 | Γ' Εθνική | 9 | - | 9-15 | - | - |  ? | - | - | - | - | - |
| 2017-18 | 4 | Γ' Εθνική | 11 | - | 8-16 | - | - | Παντελής Κυπριτζόγλου | - | - | - | - | - |

Πρόσωπα
-------

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Γιάννης Γαπκιάδης |
|  | Λεωνίδας Κασελάκης |
|  | Βασίλης Κοντογιάννης |
|  | Παντελής Κυπριτζόγλου |
|   | Μίλος Παβλίσεβιτς |

 |  |

**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Αργύρης Καμπούρης |  |
|  | Δημήτρης Χουχουλής | 2009 - 2012 |
|  | Μιχάλης Ραχωβίτσας | 2012 - Ιαν 2014 |
|  | Δημήτρης Γκόφας | Ιαν 2014 - Δεκ 2014 |
|  | Γιώργος Κωλέτσης | Δεκ 2014 - Ιαν 2016 |
|  | Νίκος Χρυσόγελος | Ιαν 2016 - Ιαν 2017 |
|  | Θοδωρής Παλαιοχωρίτης | Ιαν 2017 - Μαρ 2017 |
|  | Γιάννης Τσακίρης | Μαρ 2017 - Νοε 2017 |
|  | Θοδωρής Καλιώρας | Νοε 2017 - Μάι 2018 |
|  | Νίκος Χρυσόγελος | Μάι 2018 - Ιουν 2018 |
|  | Κώστας Οικονομάκης | Ιουν 2018 - Ιαν 2019 |
|  | Παναγιώτης Ζωντός | Ιαν 2019 - σήμερα |

 |  |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2018-19, ο Α.Σ. Νίκη Αμαρουσίου έλαβε μέρος στο Πρωτάθλημα της Α' Κατηγορίας Ανδρών που διοργάνωσε η Ένωση Σωματείων Καλαθοσφαίρισης Αττικής. Στην Κανονική Περίοδο αντιμετώπισε 13 αντιπάλους από δύο φορές, ολοκληρώνοντας τις αγωνιστικές του υποχρεώσεις στην 4η θέση. Ο απολογισμός του ήταν 16 νίκες και 10 ήττες. Στη συνέχεια οι ομάδες που κατέλαβαν τις θέσεις 2 έως 5 συμμετείχαν σε διαδικασία Play-offs. Αρχικά η Νίκη διασταυρώθηκε με την ομάδα της Νέας Ιωνίας, που είχε τερματίσει στην 3η θέση. Αναδείχτηκε νικήτρια σε δύο αγώνες (63-65 εκτός έδρας, 65-58 εντός έδρας), με αποτέλεσμα να προκριθεί στην τελική φάση. Εκεί αντιμετώπισε τον Α.Ο.Κ. Χαλάνδρι. Παρόλο που ο τελευταίος είχε τερματίσει 5ος στην Κανονική Περίοδο και θεωρητικά δεν ήταν το φαβορί για την άνοδο, κατάφερε να υποχρεώσει την ομάδα του Αμαρουσίου δύο φορές σε ήττα (62-73 στο Μαρούσι, 77-73 στο Χαλάνδρι), με συνέπεια η Νίκη να τερματίσει οριστικά στην 3η θέση και να παραμείνει στην Κατηγορία (όντας πρώτη επιλαχούσα για άνοδο αν προκύψει κενή θέση).

Κορυφαίος σκόρερ της ομάδας την περίοδο αυτή, και 3ος παραγωγικότερος στο Πρωτάθλημα, ήταν ο Παντελής Κυπριτζόγλου (402 πόντοι).

Σε ό,τι αφορά το Κύπελλο Ανδρών της Ένωσης, η ομάδα ξεκίνησε την πορεία της απευθείας στη Δ' Φάση. Εκεί υπερασπίστηκε επιτυχώς την έδρα της απέναντι στον Απόλλωνα Αθηνών με το τελικό σκορ να διαμορφώνεται στο 52-43. Στη «Φάση των 16» διασταυρώθηκε με τον μοιραίο αυτή τη χρονιά Α.Ο.Κ. Χαλάνδρι, από τον οποίο ηττήθηκε εκτός έδρας με σκορ 82-57.

Έδρα του συλλόγου είναι το Κλειστό Γυμναστήριο Κοκκινιάς (2ο Λύκειο Αμαρουσίου). Πρόεδρος του διοικητικού συμβουλίου είναι ο Αντώνης Τσέκενης. Καθήκοντα πρώτου προπονητή διατηρούσε από τον Ιούνιο του 2018 μέχρι τον Ιανουάριο του 2019 ο Κώστας Οικονομάκης με συνεργάτη το Χρήστο Αναστασίου. Τον διαδέχθηκε μέχρι το τέλος της χρονιάς ο Παναγιώτης Ζωντός.

Τμήματα υποδομής
----------------

Τον Ιούνιο του 2015 η Νίκη Αμαρουσίου έλαβε μέρος στο Final-4 του τουρνουά για νέους κάτω των 22 ετών που διοργανώνει η Ένωση Σωματείων Καλαθοσφαίρισης Αττικής. Στους Ημιτελικούς ηττήθηκε από τον Παναθηναϊκό με οριακή διαφορά στο σκορ (74-75). Στο Μικρό Τελικό αναδείχθηκε νικήτρια απέναντι στο Γ.Σ. Περιστερίου με σκορ 93-90.

Το Μάιο του 2016 ο σύλλογος συμμετείχε στο Final-4 της ίδιας διοργάνωσης (για νέους κάτω των 21 πλέον). Στους Ημιτελικούς γνώρισε ξανά την ήττα από τον Παναθηναϊκό με σκορ 82-89. Τελικά κατέκτησε την τρίτη θέση νικώντας τον Ιωνικό Νίκαιας στο Μικρό Τελικό με σκορ 70-44.

Παραπομπές
----------

1. 1 2 3  «Σύλλογος», πληροφορίες στον επίσημο ιστότοπο του συλλόγου.
2. ↑  «Α' Ε.Σ.Κ.Α. 26η Αγωνιστική», άρθρο στον ιστότοπο InfoBasket.gr, 12 Απριλίου 2011.
3. ↑  «Στη Γ' Εθνική η Νίκη Αμαρουσίου!», άρθρο στον ιστότοπο BasketNet.gr, 17 Μαΐου 2011.
4. ↑  «Ανέβηκε στη Γ' η Νίκη», άρθρο στον ιστότοπο OnSports.gr, 16 Μαΐου 2011.
5. 1 2  «Σε ευχαριστούμε Δημήτρη Χουχουλή», ανακοίνωση στον επίσημο ιστότοπο του συλλόγου, 14 Μαΐου 2014.
6. ↑  «Ανέβηκαν Χολαργός και Μεταμόρφωση!», άρθρο στον ιστότοπο BasketNet.gr, 13 Μαΐου 2012.
7. ↑  «Ο Ντισλής top scorer στη Γ' Εθνική», άρθρο στον ιστότοπο InfoBasket.gr, 22 Απριλίου 2013.
8. ↑  «Βαθμολογία και Πρόγραμμα Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «Ξαφνικό «διαζύγιο» με Μ. Ραχωβίτσα», άρθρο στον ιστότοπο Amarysia.gr, 24 Ιανουαρίου 2014.
10. ↑  «Top Scorer της Γ' Εθνικής ο Αθανασιάδης (τελική 2013-14)», άρθρο στον ιστότοπο InfoBasket.gr, 3 Μαΐου 2014.
11. ↑  «Βαθμολογία και Πρόγραμμα Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
12. ↑  «Νίκη Αμαρουσίου: Επέστρεψε ο Κωλέτσης», άρθρο στον ιστότοπο OnSports.gr, 2 Ιανουαρίου 2015.
13. ↑  «Ο τίτλος του top scorer στη Γ' Εθνική στον Γιάννη Μανδαλάκη (τελική 2014-15)», άρθρο στον ιστότοπο InfoBasket.gr, 12 Μαΐου 2015.
14. ↑  «Βαθμολογία και Πρόγραμμα Πρωταθλήματος Β' Εθνικής Κατηγορίας Ανδρών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
15. ↑  «Ο Νίκος Χρυσόγελος στον πάγκο της Νίκης Αμαρουσίου», άρθρο στον ιστότοπο Amarysia.gr, 15 Ιανουαρίου 2016.
16. ↑  «Βαθμολογία και Πρόγραμμα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
17. ↑  «Παρελθόν ο Χρυσόγελος, αναλαμβάνει ο Παλαιοχωρίτης στην Νίκη Αμαρουσίου», άρθρο στον ιστότοπο BasketBlog.gr, 18 Ιανουαρίου 2017.
18. ↑  «Ο Τσακίρης στη Νίκη Αμαρουσίου», άρθρο στον ιστότοπο της εφημερίδας «Δημοκρατική», 4 Μαρτίου 2017.
19. ↑  «Ανέλαβε τη Νίκη Αμαρουσίου ο Καλιώρας», άρθρο στον ιστότοπο Gazzetta.gr, 11 Νοεμβρίου 2017.
20. ↑  «Βαθμολογία και Πρόγραμμα Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
21. ↑  «Ο Γιώργος Κρασαδάκης αναδείχθηκε top scorer στο πρωτάθλημα της Γ' Εθνικής», άρθρο στον ιστότοπο InfoBasket.gr, 24 Μαΐου 2018.
22. ↑  «Προβάδισμα η Πεύκη, στα playoffs το Χαλάνδρι», άρθρο στον ιστότοπο SuperBasket.gr, 22 Απριλίου 2019.
23. ↑  «Νίκη ανατροπής και ανόδου…», άρθρο στον ιστότοπο Basketa.gr, 10 Μαΐου 2019.
24. ↑  «Νέα Ιωνία – Νίκη Αμαρουσίου 58-65», άρθρο στον ιστότοπο eBasket.gr, 10 Μαΐου 2019.
25. ↑  «Νίκη - Χαλάνδρι 62-73: Μια ανάσα από την άνοδο ο Α.Ο.Κ.!», άρθρο στον ιστότοπο SuperBasket.gr, 13 Μαΐου 2019.
26. ↑  «Άθλος του Α.Ο.Κ. Χαλανδρίου και πανηγύρια ανόδου», άρθρο στον ιστότοπο SportsOfficers.blogspot.com, 17 Μαΐου 2019.
27. ↑  «Μοιράστηκαν την κορυφή των σκόρερ στην Α' Ε.Σ.Κ.Α. Λαμπρόπουλος και Στεργιάκης», άρθρο στον ιστότοπο InfoBasket.gr, 29 Απριλίου 2019.
28. ↑  «Ο νόμος της έδρας για Α.Ο.Κ. Χαλάνδρι, Νίκη Αμαρουσίου και Φ.Ε.Α. - Θύμα έκπληξης η Ηλιούπολη», άρθρο στον ιστότοπο SportsOfficers.blogspot.com, 25 Σεπτεμβρίου 2018.
29. ↑  «Ποδαρικό στο 2019 με άνετη πρόκριση ο Α.Ο.Κ. Χαλάνδρι», άρθρο στον ιστότοπο SportsOfficers.blogspot.com, 7 Ιανουαρίου 2019.
30. ↑  «Στη Νίκη Αμαρουσίου ο Οικονομάκης», άρθρο στον ιστότοπο eBasket.gr, 12 Ιουνίου 2018.
31. ↑  «O Κώστας Οικονομάκης στην τεχνική ηγεσία της Νίκης Αμαρουσίου», άρθρο στον ιστότοπο Amarysia.gr, 19 Ιουνίου 2018.
32. ↑  «Στη Νίκη Αμαρουσίου ο Παναγιώτης Ζωντός», άρθρο στον επίσημο ιστότοπο του συλλόγου, 23 Ιανουαρίου 2019.
33. ↑  «Οι ημιτελικοί του τουρνουά Κ-22», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 3 Ιουνίου 2015.
34. ↑  «Ο Χολαργός νικητής του τουρνουά Κ-22», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 4 Ιουνίου 2015.
35. ↑  «Πρωτάθλημα U21: Για τον τίτλο Παναθηναϊκός και Α.Ε.Κ.», άρθρο στον ιστότοπο InfoBasket.gr, 13 Μαΐου 2016.
36. ↑  «Πρωταθλητής ο Παναθηναϊκός»[*νεκρός σύνδεσμος*], άρθρο στον ιστότοπο BasketNet.gr, 13 Μαΐου 2016.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Σ. Νίκη Αμαρουσίου, επίσημος ιστότοπος του συλλόγου.
* Α.Σ. Νίκη Αμαρουσίου, επίσημος λογαριασμός στο Facebook.
* Νέο Κλειστό Κοκκινιάς, πληροφορίες στον ιστότοπο Gipeda.gr.

  

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Καλαθοσφαίρισης Ανδρών 2023-2024 |
| --- |
|  |
| 1ος Όμιλος | 
* Ιόνιος Κέρκυρας
* Αστέρας Τέμενης
* Ιωάννινα (Σ.Κ.)
* Παναχαϊκή
* Προμηθέας 2014
* Αργοναύτης Νέας Κίου
* Αχαγιά '82
* Δόξα Πύρρου Άρτας
* Γλαύκος Πατρών
* Παραμυθιά
* Ιωάννινα (Α.Γ.Σ.)
* Γαργαλιάνοι
 |  |
|  |
| 2ος Όμιλος | 
* Πανναξιακός
* Κ.Α.Π.
* Κρόνος Αγίου Δημητρίου
* Παλαίμων Κορίνθου
* Ηλυσιακός
* Ακαδημία Μπάσκετ Ελευσίνας
* Εκπαιδευτήρια Δούκα
* Πικέρμι
* Πέρα
* Ίκαρος Καλλιθέας
* Αργοναύτης Τριγλίας
 |
|  |
| 3ος Όμιλος | 
* Ηλιούπολη
* Δάφνη Δαφνίου
* Ηράκλειο
* Πορφύρας Φρεαττύδος
* Ελευθερία Μοσχάτου
* Ερμής Αργυρούπολης
* Ένωση Ιλίου
* Νίκη Αμαρουσίου
* Χανιά
* Πεύκη
* Χολαργός
* Άγιοι Ανάργυροι
 |
|  |
| 4ος Όμιλος | 
* Μελίκη
* Τιτάνες Παλαμά
* Αετοί Βέροιας
* Καστοριά
* Άργος Ορεστικό
* Τρίκαλα
* Α.Ε.Λ.
* Κούπα Κιλκίς
* Αλμυρός
* Πιερικός Αρχέλαος
* Ολυμπιακός Βόλου
* Εκπαιδευτήρια Φρυγανιώτη
 |
|  |
| 5ος Όμιλος | 
* Ναύαρχος Βότσης
* Ασπίδα Ξάνθης
* Ευκαρπία
* Ρούπελ Σιδηροκάστρου
* Ιωνικός Ιωνίας
* Σταυρούπολη
* Όλυμπος Ελευθερίου-Κορδελιού
* Ευρώπη '87 Πευκοχωρίου
* Εθνικός Λαγυνών
* Βασιλικά Θεσσαλονίκης
* Αγία Βαρβάρα Καβάλας
* Ακαδημία Μπάσκετ Μουδανιών
 |

 |